open-index/open-wikipedia-markdown huggingface dataset:
Φρειδερίκος Φραγκίσκος Δ΄ του Μεκλεμβούργου-Σβερίν

Ο **Φρειδερίκος Φραγκίσκος Δ΄** (γερμ. *Friedrich Franz IV*, 9 Απριλίου 1882 - 17 Νοεμβρίου 1945) από τον Οίκο του Μεκλεμβούργου ήταν μεγάλος δούκας (1897-1918) και μετά τιτουλάριος μεγάλος δούκας (1918-1945) του Μεκλεμβούργου-Σβερίν.

## Βιογραφία
Ο *Φρειδερίκος Φραγκίσκος Μιχαήλ* ήταν ο μόνος γιος του Φρειδερίκου Φραγκίσκου Γ΄ του Μεκλεμβούργου-Σβερίν και της Αναστασίας Μιχαήλοβνας, κόρης του Μιχαήλ Νικολάγιεβιτς της Ρωσίας. Η Αναστασία ήταν εξαδέλφη της Όλγας, συζύγου του Γεωργίου Α΄ της Ελλάδας.

Το 1945 απεβίωσε σε ηλικία 63 ετών και τον διαδέχθηκε ο πρωτότοκος γιος του Φρειδερίκος Φραγκίσκος Ε΄.

## Οικογένεια
Νυμφεύτηκε το 1904 την Αλεξάνδρα των Γουέλφων-Αννοβέρου, κόρη του Ερνέστου Αυγούστου Β΄ του Αννοβέρου, και είχε τέκνα:
* Φρειδερίκος Φραγκίσκος Ε΄ (1910 - 2001), διάδοχος και τιτουλάριος Μέγας Δούκας του Μεκλεμβούργου-Σβερίν.
* Χριστιανός Λουδοβίκος (1912 - 1996), Πρίγκιπας του Μεκλεμβούργου-Σβερίν.
* Όλγα (1916 - 1917).
* Τύρα (1919 - 1981).
* Αναστασία (1922 - 1979), παντρεύτηκε τον Φρειδερίκο-Φερδινάνδο του Σλέσβιχ-Χόλσταϊν-Σόντερμπουργκ-Γκλύκσμπουργκ.

## Πρόγονοι


## Εξωτερικές Πηγές
* Online Gotha
* House laws of Mecklenburg
## Παραπομπές


Κατηγορία:Οίκος του Μεκλεμβούργου
Φρειδερίκος Φραγκίσκος Ε΄ του Μεκλεμβούργου-Σβερίν

Ο **Φρειδερίκος Φραγκίσκος Ε΄** (γερμ. *Friedrich Franz Herzog zu Mecklenburg*, 22 Απριλίου 1910 - 31 Ιουλίου 2001) από τον Οίκο του Μεκλεμβούργου ήταν διάδοχος, τιτουλάριος μεγάλος δούκας του Μεκλεμβούργου-Σβερίν (1945 - 2001) και επικεφαλής του Οίκου.

## Βιογραφία
Ο *Φρειδερίκος Φραγκίσκος Μιχαήλ Γουλιέλμος Νικόλαος Φραγκίσκος-Ιωσήφ Ερνέστος Αύγουστος Ιωάννης* ήταν ο πρωτότοκος γιος του Φρειδερίκου Φραγκίσκου Δ΄ του Μεκλεμβούργου-Σβερίν και της Αλεξάνδρας των Γουέλφων, κόρης του Ερνέστου Αυγούστου Β΄ του Αννοβέρου.

Το 2001 απεβίωσε στο Αμβούργο σε ηλικία 91 ετών. Ήταν άτεκνος και τον διαδέχθηκε ο 8ος εξάδελφος του πατέρα του, ο Μπόρβιν του νεότερου κλάδου του Μεκλεμβούργου-Στρέλιτς.

## Οικογένεια
Νυμφεύτηκε το 1941 την Κάριν Ελίζαμπετ φον Σάπερ, κόρη του Βάλτερ φον Σάπερ· το 1967 διαζεύχθηκαν.

Το 1977 ο Φρειδερίκος Φραγκίσκος Ε΄ έκανε δεύτερο γάμο. Δεν απέκτησε τέκνα από τους γάμους του.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος του Μεκλεμβούργου
Χριστιανός Λουδοβίκος του Μεκλεμβούργου

Ο **Χριστιανός Λουδοβίκος** (γερμ. *Christian Ludwig*, 29 Σεπτεμβρίου 1912 - 18 Ιουλίου 1996) από τον Οίκο του Μεκλεμβούργου ήταν πρίγκιπας (δούκας ως προς τον τίτλο μόνο) του Μεκλεμβούργου-Σβερίν.

## Βιογραφία
Ο *Χριστιανός Λουδοβίκος Ερνέστος Αύγουστος Μαξιμιλιανός Ιωάννης Αλβέρτος Αδόλφος Φρειδερίκος* ήταν ο δευτερότοκος γιος του Φρειδερίκου Φραγκίσκου Δ΄ του Μεκλεμβούργου-Σβερίν και της Αλεξάνδρας των Γουέλφων, κόρης του Ερνέστου Αυγούστου Β΄ του Αννοβέρου.

Το 1996 απεβίωσε στο Γκουτ Χέμμελμαρκ του Σλέσβιχ-Χόλσταϊν σε ηλικία 84 ετών.

## Οικογένεια
Νυμφεύτηκε το 1954 τη Βαρβάρα των Χόεντσολλερν, κόρη του Σιγισμούνδου της Πρωσίας, και είχε τέκνα:
* Δονάτα (γεν. 1956), παντρεύτηκε τον Αλεξάντερ φον Σόλοντκοφ.
* Εντουίνα (γεν. 1960), παντρεύτηκε τον Κόνραντ φον Πόζερν.

## Πρόγονοι

## Παραπομπές


## Πηγές και Βιβλιογραφία
* Alexander Solodkoff: Christian Ludwig Herzog zu Mecklenburg: Mecklenburg-Schwerin, Club Wien 2003, ISBN 3-933781-28-0
* Alison Weir: Britain's Royal Family: A Complete Genealogy, The Bodley Head, London 1999, S: 292
* Marlene A. Eilers: Queen Victoria's Descendants, Genealogical Publishing Co., Baltimore 1987, S. 161, 162, 169
* Peter Hoffmann: Stauffenbergs Freund - Die tragische Geschichte des Widerstandskämpfers Joachim Kuhn, Verlag C.H.Beck München 2007, ISBN 978-3-406-55810-8
* Peter Hoffmann: Oberst i.G. Henning von Tresckow und die Staatsstreichspläne im Jahr 1943[permanent dead link], in: Vierteljahrshefte für Zeitgeschichte, Vol 55, 2, April 2007, S. 331-364
* Christian Ludwig von Mecklenburg: Erzählungen aus meinem Leben, Schwerin, 3. Auflage31998, ISBN 3-910179-75-4

Κατηγορία:Οίκος του Μεκλεμβούργου
Πιμ Λίαρ

Ο **Πιμ Λίαρ**, ολλανδ. Pim Lier (22 Ιουλίου 1918 - 9 Απρλίου 2015) από τον Οίκο του Μεκλεμβούργου ήταν δικηγόρος και δικαστικός.

## Βιογραφία
Ήταν ο νόθος γιος του Ερρίκου πρίγκιπα του Μεκλεμβούργου-Σβερίν και της ερωμένης του Μάιν Βέννεκερ. Ο Ερρίκος ήταν νυμφευμένος με τη Βιλελμίνη των Νασσάου της Ολλλανδίας και η Μάιν αργότερα παντρεύτηκε τον Γιαν-Ντερκ Λίαρ-Βινχ.

Το 2015 απεβίωσε στο Άλμελο της Ολλανδίας σε ηλικία 97 ετών.

## Οικογένεια
Νυμφεύτηκε το 1948 την Πέτρα ντε Βρης και διαζεύχθηκαν το 1986.

## Πρόγονοι


## Πηγές
* obituary Het buitenechtelijk kind van 'das Gepäck' prins Hendrik, Trouw, August 26, 2011

Κατηγορία:Οίκος του Μεκλεμβούργου
Κάρολος Α΄ του Χοεντσόλερν

Ο **Κάρολος Α΄**, γερμ. Karl I (1516 - 18 Μαρτίου 1576) από τον Οίκο των Χοεντσόλερν-Σουαβίας ήταν κόμης του Χοεντσόλερν.

## Βιογραφία
Ήταν ο μόνος (επιζών) γιος του Άιτελ-Φρειδερίκου Γ΄ κόμη του Χοεντσόλερν και της Ιωάννας του Βίττχεμ, κόρης του Φιλίππου κυρίου του Μπέερσελ & Μπόουτερσεμ.

Το 1576 απεβίωσε στο κάστρο Ζιγκμαρίνγκεν σε ηλικία 60 ετών.

## Οικογένεια
Νυμφεύτηκε το 1537 την Άννα, κόρη του Ερνέστου μαργράβου του Μπάντεν-Ντούρλαχ και είχε τέκνα:
* Φέρφρητ 1538-1556, απεβίωσε 18 ετών.
* Μαρία 1544-1611.
* Άιτελ-Φρειδερίκος Δ΄ 1545-1605, κόμης του Χοεντσόλερν.
* Κάρολος Β΄ 1547-1606, κόμης του Χοεντσόλερν-Ζιγκμαρίνγκεν.
* Ιωάννα 1548-1604.
* Ιακωβαία-Μαρία 1549-1578, παντρεύτηκε τον Λεονάρδο Ε΄ του Χάρραχ.
* Ελεονόρα 1551-1598.
* Χριστόφορος 1552-1592, κόμης του Χοεντσόλερν-Χάιγκερλοχ.
* Μαγδαληνή 1553-1571, μοναχή στο Χολτς, απεβίωσε 18 ετών.
* Ιωακείμ 1554-1587, τιτουλάριος κόμης του Χοεντσόλερν.
* Κουνιγκούντε 1558-1595, μοναχή στο αββαείο Ίντσιγκκοφεν.

## Πρόγονοι

## Παραπομπές


## Πηγές
* Hohenzollern family tree on the site of the Hohenzollern family business

## Εξωτερικοί σύνδεσμοι
* 

Κατηγορία:Οίκος των Χοεντσόλερν
Άιτελ Φρειδερίκος Δ΄ του Χοεντσόλερν

Ο **Άιτελ-Φρειδερίκος Δ΄**, γερμ. Eitel-Friedrich IV (7 Σεπτεμβρίου 1545 - 16 Ιανουαρίου 1605) από τον Οίκο των Χοεντσόλερν ήταν κόμης του Χοεντσόλερν (1576-1605).

## Βιογραφία
Ήταν ο δευτερότοκος γιος του Καρόλου Α΄ κόμη του Χοεντσόλερν και της Άννας, κόρης του Ερνέστου μαργράβου του Μπάντεν-Ντούρλαχ.

Το 1605 απεβίωσε στο Χέχινγκεν σε ηλικία 60 ετών και τάφηκε στη μονή του Αγ. Λούτσεν.

## Οικογένεια
Νυμφεύτηκε πρώτα το 1568 τη Βερόνικα, κόρη του Καρόλου Α΄ του Όρτενμπουρκ· δεν απέκτησε τέκνα.

Το 1573 απεβίωσε η Βερόνικα και ο Άιτελ-Φρειδερίκος Δ΄ έκανε το 1574 δεύτερο γάμο με τη Σίβυλλα, κόρη του Φρόμπεν-Χριστοφόρου κόμη του Τσίμμερν και είχε τέκνα:
* Ιωάννης-Γεώργιος 1577-1623, πρίγκιπας του Χοεντσόλερν-Χέχινγεν.
* Μαξιμιλιανός 1580-1633.
* Ιωάννα 1581-1634, παντρεύτηκε τον εξάδελφό της Ιωάννη πρίγκιπα του Χοεντσόλερν-Ζιγκμαρίνγκεν.

Το 1599 απεβίωσε η Σίβυλλα και το 1601 ο Άιτελ-Φρειδερίκος Δ΄ έκανε τρίτο γάμο με την Ιωάννα, κόρη του Φιλίππου κόμη του Έμπερσταϊν· δεν απέκτησαν απογόνους.
## Παραπομπές


Αιτελ Φρειδερικος Δ΄
Χριστιανός Αύγουστος του Άνχαλτ-Τσερμπστ

O **Χριστιανός-Αύγουστος**, γερμ. Christian-August (29 Νοεμβρίου 1690 - 16 Μαρτίου 1747) από τον Οίκο των Ασκάνια ήταν πρίγκιπας του Άνχαλτ-Τσερμπστ (1742-1747).

## Βιογραφία
Ήταν ο τρίτος γιος του Ιωάννη-Λουδοβίκου Α΄ πρίγκιπα του Άνχαλτ-Ντόρνμπουρκ και της Χριστίνας-Ελεονόρας του Τσόιτς.

Το 1747 απεβίωσε στο Τσερμπστ σε ηλικία 57 ετών. Τον διαδέχθηκε ο πρωτότοκος γιος του Φρειδερίκος-Αύγουστος.

## Οικογένεια
Νυμφεύτηκε το 1727 την Ιωάννα-Ελισάβετ των Σ.Χ.Γκόττορπ, κόρη του Χριστιανού-Αυγούστου πρίγκιπα του Οϊτίν και είχε τέκνα:
* (Σοφία-Αυγούστα-Φρειδερίκη) Αικατερίνη Β΄ 1729-1796, παντρεύτηκε τον 2ο εξάδελφό της Πέτρο Γ΄ των Σ.Χ.Γκόττορπ Αυτοκράτορα της Ρωσίας και τον διαδέχθηκε ως Αυτοκράτειρα της Ρωσίας.
* Φρειδερίκος-Αύγουστος 1734-1793, πρίγκιπς του Άνχαλτ-Τσερμπστ.

## Πηγές
* Ferdinand Siebigk: Christian August (Fürst von Anhalt-Zerbst). In: Allgemeine Deutsche Biographie (ADB). Band 4, Duncker & Humblot, Leipzig 1876, S. 157–159.

## Παραπομπές σε πηγές


Κατηγορία:Οίκος των Ασκάνια
Φρειδερίκος Αύγουστος του Άνχαλτ-Τσερμπστ

Ο **Φρειδερίκος-Αύγουστος**, γερμ. Friedrich-August (8 Αυγούστου 1734 - 3 Μαρτίου 1793) από τον Οίκο των Ασκάνια ήταν πρίγκιπας του Άνχαλτ-Τσερμπστ (1747-1793).

## Βιογραφία
Ήταν ο μόνος γιος του Χριστιανού-Αυγούστου πρίγκιπα του Άνχαλτ-Τσερμπστ και της Ιωάννας-Ελισάβετ των Σ.Χ.Γκόττορπ, κόρης του Χριστιανού-Αυγούστου πρίγκιπα του Οϊτίν. Μεγαλύτερη αδελφή του ήταν η Αικατερίνη Β΄ Αυτοκράτειρα της Ρωσίας.

Το 1793 απεβίωσε στο Λουξεμβούργο σε ηλικία 59 ετών. Ήταν άτεκνος και το Τσέρμπστ μοιράστηκε στους πρεσβύτερους κλάδους του Οίκου: Άνχαλτ-Ντεσσάου, Άνχαλτ-Μπέρνμπουργκ και Άνχαλτ-Κέτεν.

## Οικογένεια
Νυμφεύτηκε το 1753 την Καρολίνα, κόρη του Μαξιμιλιανού πρίγκιπα της Έσσης-Κάσσελ.

Το 1759 απεβίωσε η Καρολίνα και το 1764 ο Φρειδερίκος-Αύγουστος έκανε δεύτερο γάμο με τη Φρειδερίκη-Αυγούστα-Σοφία, κόρη του 4ου εξαδέλφου του Βίκτωρα-Φρειδερίκου πρίγκιπα του Άνχαλτ-Μπέρνμπουργκ. Δεν απέκτησε απογόνους από τους γάμους του.

## Πηγές


Κατηγορία:Οίκος των Ασκάνια
Ιωάννης Λουδοβίκος Β΄ του Άνχαλτ-Τσερμπστ

Ο **Ιωάννης-Λουδοβίκος Β΄**, γερμ. Johann-Ludwig II (23 Ιουνίου 1688 - 5 Νοεμβρίου 1746) από τον Οίκο των Ασκάνια ήταν πρίγκιπας του Άνχαλτ-Ντόρνμπουρκ (1704-46) και του Άνχαλτ-Τσερμπστ (1742-46).

## Βιογραφία
Ήταν ο πρωτότοκος γιος του Ιωάννη-Λουδοβίκου Α΄ πρίγκιπα του Άνχαλτ-Ντόρνμπουρκ και της Χριστίνας-Ελεονόρας του Τσόιτς από τη Θουριγγία.

Το 1746 απεβίωσε στο Τσερμπστ, σε ηλικία 58 ετών, άγαμος. Τον διαδέχθηκε ο νεότερος αδελφός του Χριστιανός-Αύγουστος.

## Πηγές


Κατηγορία:Οίκος των Ασκάνια
Ιωάννης Λουδοβίκος Α΄ του Άνχαλτ-Ντόρνμπουργκ

Ο **Ιωάννης Λουδοβίκος**, γερμ. Johann Ludwig I. (4 Μαΐου 1656 - 1 Νοεμβρίου 1704) από τον Οίκο των Ασκάνια ήταν πρίγκιπας του Άνχαλτ-Ντόρνμπουργκ (1667-1704).

## Βιογραφία
Ήταν ο τέταρτος γιος του Ιωάννη ΣΤ΄, πρίγκιπα του Άνχαλτ-Τσερμπστ και της Σοφίας-Αυγούστας, κόρης του Φρειδερίκου Γ΄, δούκα του Σλέσβιχ-Χόλσταϊν-Γκόττορπ.

Το 1667 απεβίωσε στο Ντόρνμπουργκ σε ηλικία 68 ετών και τον διαδέχθηκε ο πρωτότοκος γιος του Ιωάννης Λουδοβίκος Β΄.

## Οικογένεια
Νυμφεύτηκε το 1687 τη Χριστίνα-Ελεονόρα του Τσόιτς και είχε τέκνα:
* Ιωάννης-Λουδοβίκος Β΄ 1688-1746, πρίγκιπας του Άνχαλτ-Τσερμπστ
* Ιωάννης-Αύγουστος 1689-1709
* Χριστιανός-Αύγουστος 1690-1747, πρίγκιπας του Άνχαλτ-Τσερμπστ
* Χριστιανός-Λουδοβίκος 1691-1710, πρίγκιπας του Άνχαλτ-Ντόρνμπουργκ
* Σοφία-Χριστιανή 1692-1747
* Ελεονόρα-Αυγούστα 1694-1704
* Ιωάννης-Φρειδερίκος 1695-1742, πρίγκιπας του Άνχαλτ-Ντόρνμπουργκ. Νυμφεύτηκε την Αικατερίνη του Σπέρλινγκ.

## Πηγές
* Schloss Zerbst in Anhalt (only some fragments who were translated to English).
* Unequal and Morganatic Marriages in German Law
* Miroslav Marek: Complete Genealogy of the House of Ascania, Genealogy.EU

## Παραπομπές


Κατηγορία:Οίκος των Ασκάνια
Ιωάννης ΣΤ΄ του Άνχαλτ-Τσερμπστ

Ο **Ιωάννης ΣΤ΄**, γερμ. Johann VI (24 Μαρτίου 1621 - 4 Ιουλίου 1667) από τον Οίκο των Ασκάνια ήταν πρίγκιπας του Άνχαλτ-Τσερμπστ (1621-1667).

## Βιογραφία
Ήταν ο μόνος γιος του Ροδόλφου πρίγκιπα του Άνχαλτ-Τσερμπστ και της Μαγδαληνής, κόρης του Ιωάννη Ζ΄ κόμη του Όλντενμπουρκ.

Το 1657 απεβίωσε στο Τσερμπστ σε ηλικία 46 ετών και τον διαδέχθηκε ο πρωτότοκος γιος του Κάρολος-Γουλιέλμος.

## Οικογένεια
Νυμφεύτηκε το 1649 τη Σοφία-Αυγούστα, κόρη του Φρειδερίκου Γ΄ δούκα του Σ.Χ.Γκόττορπ και είχε τέκνα:
* Κάρολος-Γουλιέλμος 1652-1718, πρίγκιπας του Άνχαλτ-Τσερμπστ.
* Αντώνιος-Γκύντερ 1653-1714, πρίγκιπας του Άνχαλτ-Τσερμπστ.
* Ιωάννης-Αδόλφος 1654-1726, πρίγκιπας του άνχαλτ-Τσερμπστ.
* Ιωάννης-Λουδοβίκος Α΄ 1656-1704, πρίγκιπας του Άνχατ-Ντόρνμπουρκ.
* Σοφία-Αυγούστα 1663-1694, παντρεύτηκε τον Ιωάννη-Ερνέστο Γ΄ δούκα της Σαξονίας-Βαϊμάρης.

## Πηγές
* Ferdinand Siebigk: Johann, Fürst von Anhalt-Zerbst. In: Allgemeine Deutsche Biographie (ADB). Band 14, Duncker & Humblot, Leipzig 1881, S. 117 f.


Κατηγορία:Οίκος των Ασκάνια
Ροδόλφος του Άνχαλτ-Τσερμπστ

Ο **Ροδόλφος**, γερμ. Rudolf (28 Οκτωβρίου 1576 - 30 Ιουλίου 1621) από τον Οίκο των Ασκάνια ήταν πρίγκιπας του Άνχαλτ (1586-1603) και μετά του Άνχαλτ-Τσερμπστ (1603-1621).

## Βιογραφία
Ήταν ο τέταρτος γιος του Ιωακείμ-Ερνέστου πρίγκιπα του Άνχαλτ και της Ελεονώρας, κόρης του Χριστοφόρου δούκα της Βυρτεμβέργης.

Το 1621 απεβίωσε σε ηλικία 45 ετών και τον διαδέχθηκε ο μόνος γιος του Ιωάννης ΣΤ΄.

## Οικογένεια
Νυμφεύτηκε πρώτα το 1605 τη Δωροθέα-Χέντβιχ των Γουέλφων, κόρη του Ερρίκου-Ιουλίου δούκα του Μπράουνσβαϊγκ-Βόλφενμπυτελ-Λύνεμπουργκ και είχε τέκνα:
* Δωροθέα 1607-1634, παντρεύτηκε τον Αύγουστο Β΄ των Γουέλφων δούκα του Μπράουνσβαϊγκ-Βόλφενμπυτελ-Λύνεμπουργκ.
* Ελεονώρα 1608-1681, παντρεύτηκε τον Φρειδερίκο δούκα του Σ.Χ.Σ.Νόρμπουρκ.

Το 1609 απεβίωσε η Ελεονόρα και ο Ροδόλφος έκανε το 1612 δεύτερο γάμο με τη Μαγδαληνή κυρία του Γιέβερ, κόρη του Ιωάννη Ζ΄ κόμη του Όλντενμπουρκ και είχε τέκνα:
* Ελισάβετ 1617-1639, απεβίωσε 22 ετών.
* Ιωάννης ΣΤ΄ 1621-1667, πρίγκιπας του Άνχαλτ-Τσερμπστ.

## Πηγές
* Franz Kindscher: Rudolf. In: Allgemeine Deutsche Biographie (ADB). Band 29, Duncker & Humblot, Leipzig 1889, S. 519–523.

## Παραπομπές


Κατηγορία:Οίκος των Ασκάνια
Κοινωνία Χουνμιντζόνγκουμ

Η **Κοινωνία Χουνμιντζόνγκουμ** (Χάντσα: 訓民正音学会), μερικές φορές γνωστό ως "Ινστιτούτο έρευνας Χουνμιντζόνγκουμ" σε αγγλόφωνες εφημερίδες, είναι ένας ιδιωτικός οργανισμός στη Σεούλ αφιερωμένος στη διάδοση του χάνγκουλ σε όλες τις άγραφες γλώσσες του κόσμου. Το Χουνμιντζόνγκουμ ήταν το αρχικό όνομα του χάνγκουλ. Η κοινωνία ιδρύθηκε από τη Λι Κι-ναμ, μία συνταξιούχα κτηματομεσίτρια, το 2007, αφού απέτυχε να εισαγάγει το χάνγκουλ στη τουνγκουζική γλώσσα Οροτσέν στο Χεϊλονγκτσιάνγκ της Κίνας, στη γλώσσα Τσεπάνγκ του Νεπάλ και στη γλώσσα Λάχου στην επαρχία Τσιάνγκ Μάι στην Ταϊλάνδη. Απέδωσε αυτές τις αποτυχίες σε μια εξάρτηση από Κορεάτες χριστιανικούς ιεραποστόλους στις χώρες εκείνες, των οποίων η πρωταρχική εστίαση δεν ήταν η γλωσσολογία ή η παιδεία.

Από το 2015, η κοινωνία προεδρεύεται από τον καθηγητή γλωσσολογίας Κιμ Τζου-γουόν του Εθνικού Πανεπιστημίου της Σεούλ και η σημερινή της εστίαση είναι στις χώρες που στέλνουν μεγάλο αριθμό ανθρώπων για να εργαστούν στην Κορέα. Το 2009 πέτυχε την υιοθέτηση του χάνγκουλ για τη γλώσσα Τσία-Τσία στην πόλη Μπάου-Μπάου, στο νησί Μπούτον στο Σουλαουέζι της Ινδονησίας. Η κοινωνία δημοσίευσε μια σειρά βιβλίων στο χάνγκουλ στα Τσία-Τσία για χρήση στα σχολεία, χρησιμοποιώντας μια ορθογραφία που σχεδίασε η Κιμ, αλλά το 2012 αναφέρθηκε ότι η επισημοποίηση φαίνεται να έχει προβλήματα.

## Δείτε επίσης
* Χάνγκουλ

## Παραπομπές


## Εξωτερικοί σύνδεσμοι
* ''The Korea Herald''
* Daum 
* Southeast Sulawesi Tribe Using Korean Alphabet to Preserve Native Tongue
* (LEAD) Indonesian tribe picks Korean alphabet as official writing system
* Indonesian tribe to use Korean alphabet: scholar
* Επίσημη ιστοσελίδα
Κατηγορία:Πολιτισμός της Νότιας Κορέας
Ιωάννης Αύγουστος του Άνχαλτ-Τσερμπστ

Ο **Ιωάννης-Αύγουστος**, γερμ. Johann-August (29 Ιουλίου 1677 - 7 Νοεμβρίου 1742) από τον Οίκο των Ασκάνια ήταν πρίγκιπας του Άνχαλτ-Τσερμπστ.

## Βιογραφία
Ήταν ο μόνος γιος του Καρόλου πρίγκιπα του Άνχαλτ-Τσερμπστ και της Σοφίας των Βέττιν, κόρης του Αυγούστου δούκα της Σαξονίας-Βάισενφελς.

Το 1742 απεβίωσε στο Τσερμπστ σε ηλικία 65 ετών. Τον διαδέχθηκαν οι εξάδελφοί του Ιωάννης-Λουδοβίκος Β΄ και Χριστιανός-Αύγουστος.

## Οικογένεια
Νυμφεύτηκε πρώτα το 11702 τη Φρειδερίκη των Βέττιν, κόρη του Φρειδερίκου Α΄ δούκα της Σαξονίας-Γόθας-Αλτεμβούργου.

Το 1709 απεβίωσε η Φρειδερίκη και ο Ιωάννης-Αύγουστος έκανε το 1715 δεύτερο γάμο με τη Χέντβιχ-Φρειδερίκη, κόρη του Φρειδερίκου-Φερδινάνδου δούκα της Βυρτεμβέργης-Βάιλτινγκεν (γιου του Μάνφρετ Α΄ που ήταν γιος του Ιουλίου-Φρειδερίκου). Δεν απέκτησε τέκνα από τους γάμος του.

## Πηγές
* Ferdinand Siebigk: Johann August, Fürst von Anhalt-Zerbst. In: Allgemeine Deutsche Biographie (ADB). Band 14, Duncker & Humblot, Leipzig 1881, S. 118 f.

## Παραπομπές


Κατηγορία:Οίκος των Ασκάνια
Κάρολος του Άνχαλτ-Τσερμπστ

Ο **Κάρολος**, γερκ. Karl (16 Οκτωβρίου 1652 - 3 Νοεμβρίου 1718) από τον Οίκο των Ασκάνια ήταν πρίγκιπας του Άνχαλτ-Τσερμπστ (1667-1718).

## Βιογραφία
Ήταν ο πρωτότοκος γιος του Ιωάννη ΣΤ΄ πρίγκιπα του Άνχαλτ-Τσερμπστ και της Σοφίας-Αυγούστας, κόρης του Φρειδερίκου Γ΄ δούκα του Σ.Χ.Γκόττορπ.

Το 1718 απεβίωσε στο Τσερμπστ σε ηλικία 66 ετών. Τον διαδέχθηκε ο μόνος γιος του Ιωάννης-Αύγουστος.

## Οικογένεια
Νυμφεύτηκε τ 1676 τη Σοφία των Βέττιν, κόρη του Αυγούστου δούκα της Σαξονίας-Βάισσενφελς και είχε τέκνα:
* Ιωάννης-Αύγουστος 1677-1742, πρίγκιπας του Άνχαλτ-Τσερμπστ.
* Μαγδαληνή-Αυγούστα 1679-1740, παντρεύτηκε τον Φρειδερίκο Β΄ των Βέττιν δούκα της Σαξονίας-Γόθας-Αλτεμβούργου.
* Κάρολος-Φρειδερίκος 1678-1693, απεβ. 15 ετών.

## Πηγές
* Ferdinand Siebigk: Karl Wilhelm. In: Allgemeine Deutsche Biographie (ADB). Band 15, Duncker & Humblot, Leipzig 1882, S. 226 f.

## Παραπομπές


Κατηγορία:Οίκος των Ασκάνια
Αντώνιος Γκύντερ του Άνχαλτ-Τσερμπστ

Ο **Αντώνιος-Γκύντερ**, γερμ. Anthony-Günther (11 Νοεμβρίου 1653 - 10 Δεκεμβρίου 1714) από τον Οίκο των Ασκάνια ήταν πρίγκιπας του Άνχαλτ-Τσερμπστ.

## Βιογραφία
Ήταν ο δευτερότοκος γιος του Ιωάννη ΣΤ΄ πρίγκιπα του Άνχαλτ-Τσερμπστ και της Σοφίας-Αυγούστας, κόρης του Φρειδερίκου Γ΄ δούκα του Σ.Χ.Γκόττορπ.

Το 1714 απεβίωσε σε ηλικία 61 ετών.

## Οικογένεια
Νυμφεύτηκε το 1705 την Αυγούστα-Αντωνία-Μάρσαλλ του Μπήμπερσταϊν, κυρία των τιμών της μητέρας του. Ο γάμος ήταν μοργανατικός και η σύζυγός του έλαβε τον τίτλο της "κυρίας φον Γκύντερσφελτ" για την ίδια και την κόρη τους:
* Αντουανέττα 1681-1754, παντρεύτηκε πρώτα τον Ερνέστο-Σιγισμούνδο, μετά τον Μπούρχαρτ-Βόλλρατ του Έρλαχ και έπειτα τον Χριστιανό-Αλβέρτο του Πλάτεν.

## Πηγές
* Ferdinand Siebigk: Johann, Fürst von Anhalt-Zerbst. In: Allgemeine Deutsche Biographie (ADB). Band 14, Duncker & Humblot, Leipzig 1881, S. 117 f.
## Παραπομπές


Κατηγορία:Οίκος των Ασκάνια
Λουδοβίκος του Άνχαλτ-Κέτεν (1607-1624)

Ο **Λουδοβίκος** ο νεότερος (γερμ. *Ludwig der jüngere*, 19 Οκτωβρίου 1607 – 15 Μαρτίου 1624) από τον Οίκο των Ασκάνια ήταν διάδοχος του Άνχαλτ-Κέτεν.

## Βιογραφία
Ήταν ο πρωτότοκος γιος του Λουδοβίκου Α΄ πρίγκιπα του Άνχαλτ-Κέτεν και της Αμένα-Αμαλίας, κόρης του Άρνολτ Γ΄ κόμη του Μπέντχαϊμ-Στάινφουρτ-Τέκλενμπουρκ.

Το 1624 απεβίωσε στο Κέτεν σε ηλικία 17 ετών. Ο νεότερος αδελφός του Γουλιέλμος-Λουδοβίκος έγινε διάδοχος και μετά πρίγκιπας του Άνχαλτ-Κέτεν.

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, repr. Verlag-Leipzig, ISBN 3-8262-0710-6

## Παραπομπές


Κατηγορία:Οίκος των Ασκάνια
Λουδοβίκος Α΄ του Άνχαλτ-Κέτεν

Ο **Λουδοβίκος Α΄**, γερμ. Ludwig I (17 Ιουνίου 1579 - 7 Ιανουαρίου 1650) από τον Οίκο των Ασκάνια ήταν πρίγκιπας του Άνχαλτ (1586-1603) και μετά του Άνχαλτ-Κέτεν (1603-1650). Έγινε o ιδρυτής της "Φρουτοφόρου Εταιρείας" για τη Γερμανική γλώσσα.

## Βιογραφία
Ήταν ο έβδομος γιος του Ιωακείμ-Ερνέστου πρίγκιπα του Άνχαλτ και της Ελεονώρας, κόρης του Χριστοφόρου δούκα της Βυρτεμβέργης.

Το 1650 απεβίωσε στο Κέτεν σε ηλικία 71 ετών. Τον διαδέχθηκε ο γιος του Γουλιέλμος-Λουδοβίκος.

## Οικογένεια
Νυμφεύτηκε πρώτα το 1606 την Άμενα-Αμαλία, κόρη του Άρνολτ Γ΄ κόμη του Μπέρνμπουρκ-Στάινφουρτ-Τέκλενμπουρκ και είχε τέκνα:
* Λουδοβίκος 1607-1624, απεβίωσε 17 ετών.
* Λουίζα-Άμενα 1609-1625, απεβίωσε 16 ετών.

Το 1625 απεβίωσε η Άμενα-Αμαλία και ο Λουδοβίκος Α΄ έκανε το 1626 δεύτερο γάμο με τη Σοφία, κόρη του Σίμωνα ΣΤ΄ κόμη του Λίππε και είχε τέκνο:
* Γουλιέλμος-Λουδοβίκος 1638-1665, πρίγκιπας του Άνχαλτ-Κέτεν.

## Πηγές
* Hermann Grote "Stammtafeln Europäische Herrscher- und Fürstanhäuser" Leipzig 1877, reprint Verlag-Leipzig, ISBN 3-8262-0710-6.
## Παραπομπές


Κατηγορία:Οίκος των Ασκάνια
Γουλιέλμος Λουδοβίκος του Άνχαλτ-Κέτεν

Ο **Γουλιέλμος-Λουδοβίκος**, γερμ. Wilhelm-Ludwig (3 Αυγούστου 1638 - 13 Απριλίου 1665) από τον Οίκο των Ασκάνια ήταν πρίγκιπας του Άνχαλτ-Κέτεν (1650-1665).

## Βιογραφία
Ήταν ο δευτερότοκος γιος του Λουδοβίκου Α΄ πρίγκιπα του Άνχαλτ-Κέτεν και της Σοφίας, κόρης του Σίμωνα ΣΤ΄ κόμη του Λίππε.

Το 1665 απεβίωσε στο Κέτεν σε ηλικία 27 ετών. Ήταν άτεκνος και τον διαδέχθηκε ο εξάδελφός του Εμμανουήλ, που έγινε ο ιδρυτής νέου κλάδου του Άνχαλτ-Κέτεν, αφού παραχώρησε το Πλέτσκαου, που κατείχε.

## Οικογένεια
Νυμφεύτηκε το 1663 την Ελισάβετ-Καρλόττα, κόρη του εξαδέλφου του Φρειδερίκου πρίγκιπα του Άνχαλτ-Χάρτσγκεροντε του κλάδου Μπέρνμπουρκ. Δεν απέκτησαν απογόνους.

## Παραπομπές


Κατηγορία:Οίκος των Ασκάνια
MIUI

δεξιά|χωρίς-πλαίσιο
Το **MIUI** (το οποίο είναι Interface για χρήστες Xiaomi και προφέρεται "Me You I"), που αναπτύχθηκε από την Xiaomi, είναι ένα user interface για smartphones και tablets με βάση το λειτουργικό σύστημα της Google, Android. Το MIUI περιλαμβάνει διάφορα χαρακτηριστικά, όπως υποστήριξη για θέματα.

Η Xiaomi κυκλοφόρησε διάφορα smartphones, όλα εκτός από ένα από τα οποία έρχονται προεγκατεστημένα με μια πλήρη έκδοση του MIUI. Αυτό περιλαμβάνει διάφορες εφαρμογές και λειτουργίες που δεν είναι διαθέσιμες στην έκδοση μετά την αγορά του MIUI.

Εκτός από την υποστήριξη των οικιακών smartphones και tablet, η Xiaomi προσφέρει επίσης MIUI που θα προβληθεί και σε άλλα smartphone όπως Samsung, Sony, HTC, BLU, OnePlus και Nexus.

Στις 24 Φεβρουαρίου 2016, η Xiaomi δήλωσε ότι το MIUI ROM είχε πάνω από 170 εκατομμύρια χρήστες παγκοσμίως και υποστηρίχθηκε από πάνω από 340 συσκευυές.

Κατηγορία:Διεπαφές χρηστών
Κατηγορία:Διανομές Linux
Einstürzende Neubauten

Οι **Einstürzende Neubauten** (ελληνική μετάφραση: καταρρέοντα νεόκτιστα κτίρια) είναι γερμανικό συγκρότημα, το οποίο ανήκει στο είδος της πειραματικής μουσικής. Η βερολινέζικη μπάντα δημιουργήθηκε το 1980 από τον Μπλίξα Μπάργκελντ, τον Ν. Ου. Ούνρου, την Γκούντρουν Γκουτ και την Μπεάτε Μπέρτελ. Οι δύο τελευταίες έπαιζαν μέχρι το Μάιο του 1979 στο συγκρότημα Mania D. Η σύνθεση των μελών ήταν ρευστή στην αρχή και σταθεροποιήθηκε το 1981 στον Μπάργκελντ, στον Ούνρου, στους προερχόμενους από το συγκρότημα Abwärts του Αμβούργου, FM Einheit και Μαρκ Τσουνγκ, καθώς και στον 15χρονο underground αστέρα, Αλεξάντερ Χάκε, γνωστό και ως Αλεξάντερ φον Μπόρζιχ.
## Λογότυπο
Το λογότυπο των Einstürzende Neubauten μοιάζει με ανθρώπινη φιγούρα με δύο χέρια, δύο πόδια (ένα μικρότερο από το άλλο), λεπτό σώμα και μεγάλο στρογγυλό κεφάλι που αποτελείται από μια κυκλική κουκίδα. Δεν δημιουργήθηκε από το συγκρότημα ή για το συγκρότημα, αλλά είναι ένα σχέδιο σπηλαίου πιθανότατα τολτεκικής ή ολμεκικής προέλευσης, αν και η προέλευσή του έχει επίσης αποδοθεί στο πολύ παλαιότερο ιερό δαχτυλίδι στο Στόουνχεντζ. Ο τραγουδιστής Χένρι Ρόλινς έχει το λογότυπο των Einstürzende Neubauten τατουάζ στον δεξιό ώμο του.

## Δισκογραφία
* *Stahlmusik* (1980), (κασέτα)
* *Kollaps* (1981)
* *Zeichnungen des Patienten O. T.* (1983)
* *Halber Mensch* (1985)
* *Fünf auf der nach oben offenen Richterskala* (1987)
* *Haus der Lüge* (1989)
* *Tabula Rasa* (1993)
* *Ende Neu* (1996)
* *Silence Is Sexy* (2000)
* *Perpetuum Mobile* (2004)
* *Alles wieder offen* (2007)
* *Lament* (2014)
* *Alles in Allem* (2020)
* *Rampen: apm (alien pop music)* (2024)

## Παραπομπές


Κατηγορία:Γερμανικά μουσικά συγκροτήματα
Κατηγορία:Industrial συγκροτήματα
Κατηγορία:Συγκροτήματα ηλεκτρονικής μουσικής
Νάτσος

Τα **Νάτσος** (Ισπανικά: Nachos) είναι πιάτο από το βόρειο Μεξικό που αποτελείται από τσιπς τορτίγιας (ή τοτόπος) καλυμμένα με σάλτσα τυριού ή σάλτσα βασισμένη σε τυρί που συχνά σερβίρονται ως σνακ. Πιο περίτεχνες εκδοχές περιλαμβάνουν προσθήκες άλλων συστατικών και μπορούν να σερβιριστούν ως κύριο πιάτο. Το πιάτο οφείλει τη δημιουργία του στον Ιγκνάσιο "Νάτσο" Ανάγια που το δημιούργησε το 1943. Τα πρωτότυπα νάτσος αποτελούνταν από τηγανητές τορτίγιες καλαμποκιού καλυμμένες με λιωμένο τυρί και πιπεριές χαλαπένιο σε φέτες.
μικρογραφία|Νάτσος

## Παραπομπές


Κατηγορία:Ορεκτικά
Κατηγορία:Τρόφιμα με βάση το τυρί
Κατηγορία:Μεξικάνικη κουζίνα
Κατηγορία:Σνακ
Εντ Ντέιβις

Ο Αντιστράτηγος **Έντουαρντ (Εντ) Γκραντ Μάρτιν Ντέιβις**, CB, CBE (γεννημένος στις 13 Φεβρουαρίου 1963) είναι ένας ανώτατος αξιωματικός των Βασιλικών Πεζοναυτών. Ήταν ο Γενικός Διοικητής των Βασιλικών Πεζοναυτών από το Δεκέμβριο του 2011 ως τον Ιούνιο του 2014. Υπήρξε, επίσης, Υποδιοικητής της Χερσαίας Συμμαχικής Διοίκησης του ΝΑΤΟ στη Σμύρνη της Τουρκίας. Τον Ιανουάριο του 2016 έγινε Κυβερνήτης του Γιβραλτάρ.

## Πρώιμα χρόνια
Ο Ντέιβις γεννήθηκε στο Χέρεφορντ του Χέρτφορντσαϊρ. Σπούδασε στο Ακαδημαϊκό Ινστιτούτο Κολρέιν της Κομητείας Λοντοντέρι στη Βόρεια Ιρλανδία, καθώς και στο King's College του Λονδίνου (Αμυντικές Επιστήμες).

## Στρατιωτική καριέρα
Ο Ντέιβις κατετάγη στους Βασιλικούς Πεζοναύτες το 1981 και εντάχθηκε στο 40 Σώμα Καταδρομών, ενώ υπηρέτησε έξι μήνες στα Νησιά Φώκλαντ και έξι μήνες στην Κύπρο. Το 1996 παρακολούθησε τον κύκλο σπουδών Στρατιωτική Διοίκηση και Προσωπικό του Κολλεγίου Σταφ στο Κάμπερλι. Το ίδιο έτος έγινε Αρχηγός της Ομάδας Υποστήριξης Υπηρεσιών Πολέμου, συμμετέχοντας με αυτή του την ιδιότητα στον Πόλεμο της Βοσνίας.

Το 2007 διορίστηκε Αρχηγός Επιτελείου της Διοίκησης Αμφίβιων Δυνάμεων του Ηνωμένου Βασιλείου και υπηρέτησε στο Αφγανιστάν ως Επικεφαλής των Κοινών Δράσεων της Διεθνής Δύναμης Αρωγής για την Ασφάλεια. Διορίστηκε Διοικητής της 3ης Ταξιαρχίας Καταδρομών τον Ιανουάριο του 2010 και εστάλη ξανά στο Αφγανιστάν, όπου υπήρξε  Διοικητής της Ομάδας Κρούσης Χέλμαντ. Το Δεκέμβριο του 2011 διορίστηκε Γενικός Διοικητής των Βασιλικών Πεζοναυτών.

Προήχθη σε Υποστράτηγο στις 10 Ιανουαρίου 2012, με αναδρομική ισχύ από τις 28 Νοεμβρίου 2011. Ο Ντέιβις διαδέχτηκε τον Αντιστράτηγο Γκόρντον Μέσεντζερ ως Υποδιοικητής της Χερσαίας Συμμαχικής Διοίκησης του ΝΑΤΟ στη Σμύρνη τον Ιούλιο του 2014.

## Πολιτική καριέρα
Στις 1 Οκτωβρίου 2015, μετά την παραίτηση του Τζέιμς Ντάτον, το Βρετανικό Υπουργείο Εξωτερικών και Κοινοπολιτείας ανακοίνωσε ότι ο Ντέιβις θα αναλάβει τη θέση του Κυβερνήτη του Γιβραλτάρ. Η ανάληψη των καθηκόντων του έγινε στις 
19 Ιανουαρίου 2016.

## Διακρίσεις και βραβεία
*14 Ιουνίου 1996 – Ορίστηκε Μέλος του Τάγματος της Βρετανικής Αυτοκρατορίας (MBE) 
*31 Δεκεμβρίου 2005 – Προήχθη σε Αξιωματικό του Τάγματος της Βρετανικής Αυτοκρατορίας (OBE)
*23 Μαρτίου 2012 – Προήχθη σε Διοικητή του Τάγματος της Βρετανικής Αυτοκρατορίας (CBE) "ως αναγνώριση των υπηρεσιών που προσέφερε στο Αφγανιστάν  από τον Απρίλιο του 2011 ως το Σεπτέμβριο του 2011".
*14 Ιουνίου 2014 – Ορίστηκε Φίλος του Τάγματος του Λουτρού (CB).
*5 Αυγούστου 2016 – Ορίστηκε Ιππότης του Τάγματος του Αγίου Ιωάννη από τη Βασίλισσα Ελισάβετ Β΄.

## Παραπομπές


Κατηγορία:Γιβραλτάρ
Κατηγορία:Βρετανοί στρατιωτικοί
Κατηγορία:Αξιωματικοί του Τάγματος της Βρετανικής Αυτοκρατορίας
Κατηγορία:Διοικητές του Τάγματος της Βρετανικής Αυτοκρατορίας
Ροχίνγκια

Ο λαός των **Ροχίνγκια** είναι ένας άπατρις λαός από την πολιτεία Ρακίν της Μιανμάρ. Η πλειοψηφία των Ροχίνγκια είναι μουσουλμάνοι, ενώ ένα μικρό ποσοστό είναι Ινδουιστές.

Οι Ροχίνγκια έχουν υποστεί στρατιωτικές διώξεις το 1978, 1991–1992, 2012, 2015, 2016–2017 και ιδιαίτερα το 2017-2018, στην οποία το μεγαλύτερο μέρος των Ροχίνγκια στην Μιανμάρ διώχθηκε από τη χώρα και κατέφυγε στο Μπανγκλαντές.

Οι αξιωματούχοι του ΟΗΕ περιέγραψαν τη δίωξη τους από τη Μιανμάρ ως εθνοκάθαρση του Ροχίνγκια. Ο απεσταλμένος του ΟΗΕ για τα ανθρώπινα δικαιώματα στη Μιανμάρ ανέφερε ότι «η μακρά ιστορία διακρίσεων και διώξεων κατά της κοινότητας Ροχίνγκια θα μπορούσε να ισοδυναμεί με εγκλήματα κατά της ανθρωπότητας», και έχουν υπάρξει προειδοποιήσεις για αναπτυσσόμενη γενοκτονία. Ο Γιανγκί Λι, ειδικός ερευνητής του ΟΗΕ στη Μιανμάρ, πιστεύει ότι η χώρα θέλει να εκδιώξει ολόκληρο τον πληθυσμό Ροχίνγκια της.

Οι Ροχίνγκια υποστηρίζουν ότι είναι αυτόχθονες στη δυτική Μιανμάρ με κληρονομιά πάνω από μια χιλιετία και επιρροή από τους Άραβες, τους Μουγκάλ και τους Πορτογάλους. Η κοινότητα ισχυρίζεται ότι προέρχεται από φυλές στο προαποικιακό και αποικιακό Αρακάν. Ιστορικά, η περιοχή ήταν ένα ανεξάρτητο βασίλειο μεταξύ της Νοτιοανατολικής Ασίας και της ινδικής υποηπείρου. Οι Ροχίνγκια εκπροσωπούνταν στα κοινοβούλια της Μιανμάρ μέχρι την αύξηση των διωγμών στα τέλη του 20ού αιώνα. Παρά την αποδοχή του όρου Ροχίνγκια στο παρελθόν, η σημερινή επίσημη θέση της κυβέρνησης της Μιανμάρ είναι ότι οι Ροχίνγκια δεν είναι εθνικό «ιθαγενές φύλο» αλλά παράνομοι μετανάστες από το γειτονικό Μπανγκλαντές. Η κυβέρνηση της Μιανμάρ έχει σταματήσει να αναγνωρίζει τον όρο «Ροχίνγκια» και προτιμά να αναφέρεται στην κοινότητα ως «Μπενγκάλι». Οι ομάδες εκστρατείας των Ροχίνγκια, ιδιαίτερα ο Εθνικός Οργανισμός Αρακάν Ροχίνγκια, απαιτούν το δικαίωμα «αυτοδιάθεσης εντός της Μιανμάρ».

Υπολογίζεται ότι 1 εκατομμύριο Ροχίνγκια ζούσαν στη Μιανμάρ πριν από την κρίση του 2016-17. Στις 22 Οκτωβρίου 2017, ο ΟΗΕ ανέφερε ότι περίπου 603.000 πρόσφυγες από το Ρακίν της Μιανμάρ διέσχισαν τα σύνορα στο Μπανγκλαντές από τις 25 Αυγούστου 2017. Αυτός ο αριθμός αυξήθηκε στις 624.000 μέχρι τις 2 Νοεμβρίου 2017 και ξεπέρασε τους 625.000 μέχρι τις 6 Δεκεμβρίου 2017. Οι Ροχίνγκια στερούνται ιθαγένειας βάσει του νόμου περί ιθαγένειας της Μιανμάρ του 1982.

## Παραπομπές


Κατηγορία:Πληθυσμιακές ομάδες στην Ασία
Κατηγορία:Μιανμάρ
Λίμνη Μαριούτ

[thumb|280px|Θέα της λίμνης και της συνοικίας [Αμρίγια (Αλεξάνδρεια)|Αμρίγια]]

Η **λίμνη Μαρεώτιδα** (αραβικά: مريوط, μαριούτ) είναι μια υφάλμυρη λιμνοθάλασσα που βρίσκεται πίσω από τη πόλη της Αλεξάνδρειας, η οποία και την εμποδίζει να συνδεθεί με τη Μεσόγειο Θάλασσα. Τροφοδοτείται από τον ποταμό Νείλο. Στις αρχές του 20ού αιώνα, η περιοχή ήταν περίπου 200 τετραγωνικά χιλιόμετρα, αλλά στις αρχές του 21ου αιώνα η έκτασή της μειώθηκε σε περίπου 50 τετραγωνικά χιλιόμετρα. 

Πολλά τμήματα της λίμνης αποξηράνθηκαν για την επέκταση της πόλης της Αλεξάνδρειας, ενώ άλλα τμήματα της λίμνης έχουν μετατραπεί σε αλυκές.

## Αναφορές


Κατηγορία:Δέλτα Ποταμού Νείλου
Μαρεώτιδα
Κατηγορία:Αλεξάνδρεια
Μεσημβρία Έβρου

*Για τον ομώνυμο αρχαιολογικό χώρο δείτε το λήμμα: [[Μεσημβρία - Ζώνη]]*

Η **Μεσημβρία** είναι πεδινό χωριό της Θράκης στην περιφερειακή ενότητα Έβρου σε υψόμετρο 60 μέτρων.

## Γεωγραφικά - ιστορικά στοιχεία
Η Μεσημβρία βρίσκεται προς τα όρια με την Περιφερειακή Ενότητα Ροδόπης και τα παράλια του Θρακικού πελάγους. Απέχει 21 χιλιόμετρα δυτικά της Αλεξανδρούπολης και 48 χιλιόμετρα νοτιοανατολικά από την Κομοτηνή. Νοτιοδυτικά του χωριού και δίπλα στη θάλασσα είναι ο αρχαιολογικός Μεσημβρίας - Ζώνης όπου έχει εντοπιστεί αρχαία αποικία  της Σαμοθράκης που ιδρύθηκε στα τέλη του 7ου αιώνα π.Χ. Η πόλη αυτή αρχικά θεωρήθηκε ότι ήταν η Μεσημβρία, ενώ στη συνέχεια η Ζώνη, άκμασε τον 5ο και 4ο π.Χ. αιώνα. Στην Μακεδονική και αργότερα Ρωμαϊκή περίοδο άρχισε να παρακμάζει αν και η κατοίκησή της συνεχίστηκε μέχρι και τον 6ο αιώνα.

## Διοικητικά - πληθυσμιακά στοιχεία
Ως οικισμός αναφέρεται επίσημα, μετά την απελευθέρωση, το 1924 στο ΦΕΚ 194Α-14/08/1924 να προσαρτάται στην τότε κοινότητα Μάκρης. Σύμφωνα με το Σχέδιο Καλλικράτης διοικητικά, υπάγεται στην τοπική κοινότητα Μάκρης που ανήκει στη δημοτική ενότητα Αλεξανδρούπολης του Δήμου Αλεξανδρούπολης και σύμφωνα με την απογραφή 2011 έχει πληθυσμό 145 κατοίκους.

Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Πύργος Μεσημβρίας από τον ιστότοπο Καστρολόγος

## Παραπομπές


Κατηγορία:Δήμος Αλεξανδρούπολης
Κατηγορία:Χωριά της περιφερειακής ενότητας Έβρου
Βικτώρια (Αλεξάνδρεια)

Η **Βικτώρια** (Αραβικά: فكتوريا, Φικτώρια) είναι μια συνοικία στην Αλεξάνδρεια της Αιγύπτου, που ονομάστηκε προς τιμήν της Βασίλισσας Βικτωρίας. Χρησιμεύει ως συγκοινωνιακός κόμβος για την ανατολική Αλεξάνδρεια, και περιλαμβάνει τον ανατολικότερο σταθμό των γραμμών 1 και 2 των τραμ της Αλεξάνδρειας, με γραμμές λεωφορείων και δρομολόγια Μασρού που ξεκινούν από κοντά στο τερματικό σταθμό. Η Βικτώρια φιλοξενεί το διάσημο Κολλέγιο της Βικτώριας, ένα ιδιωτικό, κοσμικό δευτεροβάθμιο σχολείο αρχικά σχεδιασμένο έχοντας ως πρότυπα βρετανικά δημόσια σχολεία.

Κατηγορία:Συνοικίες της Αλεξάνδρειας
Μανσίγια

thumb|300px
thumb|300px|Παζάρι της Μανσίγια
[thumb|300px|Φωτογραφία της [Πλατεία Μανσίγια|πλατείας Μανσίγια (Προξένων) από το 1924]]
Η **Ελ Μανσίγια** (Αραβικά: المنشية ) είναι συνοικία στην Αλεξάνδρεια της Αιγύπτου. Μία από τις παλαιότερες συνοικίες της πόλης, είδε σημαντική ανάπτυξη τον 19ο και τον 20ο αιώνα και αναδείχτηκε σε σημαντικό κέντρο διοίκησης και επιχειρηματικότητας της πόλης. Η έδρα του Κυβερνείου της Αλεξάνδρειας (που κάηκε κατά τη διάρκεια της επανάστασης του 2011) και το εφετείο της Αλεξάνδρειας βρίσκονται στην Ελ Μανσίγια, όπως και τα γραφεία του Χρηματιστήριου της Αιγύπτου.

Μανσίγια
Σοντς

Η **Σοντς** (Αραβικά: شدس) είναι συνοικία στην Αλεξάνδρεια της Αιγύπτου. Το όνομα της συνοικίας αρχικά ήταν **Σούντς** (Schutz), το οποίο έλαβε από έναν ομώνυμο πλούσιο ολλανδό γεωκτήμονα που ζούσε στη περιοχή στις αρχές του 20ου αιώνα, ο οποίος και ήταν ιδρυτής και μελος του Διοικητικού Συμβουλίου του Ramleh British Tram. Το όνομα της συνοικίας με πάροδο του χρόνου έχει παραφθαρεί σε "Σοντς".

Κατηγορία:Συνοικίες της Αλεξάνδρειας
Αμρίγια (Αλεξάνδρεια)

thumb|300px
Η **Αμρίγια** (Αραβικά: العامرية ) είναι συνοικία στην Αλεξάνδρεια της Αιγύπτου. Είναι βιομηχανική ζώνη και έχει πολλά εργοστάσια και διυλιστήρια. Έχει πληθυσμό  845.845 κατοίκους σύμφωνα με απογραφή του 2006.

Κατηγορία:Συνοικίες της Αλεξάνδρειας
Κάρολος Φρειδερίκος του Μπάντεν

O **Κάρολος Φρειδερίκος** (γερμ. *Karl Friedrich*, 22 Νοεμβρίου 1728 – 10 Ιουνίου 1811) από τον Οίκο του Τσέρινγκεν ήταν μαργράβος του Μπάντεν-Ντούρλαχ (1771 - 1803), μετά εκλέκτορας της Βάδης (1803 - 1806) και έπειτα μέγας δούκας της Βάδης (1806 - 1811).

## Βιογραφία
Ήταν ο πρωτότοκος γιος του Φρειδερίκου του Μπάντεν-Ντούρλαχ και της Αμαλίας, κόρης του Ιωάννη Γουλέλμου Φρίζο της Οράγγης.

Το 1811 απεβίωσε σε ηλικία 83 ετών και τον διαδέχθηκε ο εγγονός του Κάρολος.

## Οικογένεια
Νυμφεύθηκε πρώτα το 1751 την Καρολίνα Λουίζα, κόρη του Λουδοβίκου Η΄ της Έσσης-Ντάρμστατ, και είχε τέκνα:
* Κάρολος Λουδοβίκος (1755 - 1801), διάδοχος της Βάδης.
* Φρειδερίκος (1756 - 1817), Πρίγκιπας της Βάδης. Νυμφεύτηκε τη Λουίζα, κόρη του Φρειδερίκου Αυγούστου του Νασσάου-Ούζινγκεν.
* Λουδοβίκος Α΄ (1763 - 1830), Μέγας Δούκας της Βάδης.
* γιος (29 Ιουλίου 1764), θνησιγενής.
* Λουίζα Αυγούστα (8 - 11 Ιανουαρίου 1767).

Το 1783 απεβίωσε η Καρολίνα Λουίζα και ο Κάρολος Φρειδερίκος έκανε το 1787 δεύτερο γάμο με τη Λουίζα Καρολίνα, κόρη του αντισυνταγματάρχη Λούντβιχ Χάινριχ Φίλιπ Γκάγιερ, Βαρόνου φον Γκάγιερσμπεργκ. Ο γάμος ήταν μοργανατικός και δόθηκε σε αυτήν και τους απογόνους της ο τίτλος του *κόμη/κόμισσας του Χόχμπεργκ*. Τα τέκνα τους, που αρχικά αποκλείστηκαν της διαδοχής, αλλά όταν εξέλιπαν οι απόγονοι του πρώτου γάμου, τους δόθηκε η διαδοχή, ήταν:
* Λεοπόλδος (1790 - 1852), Μέγας Δούκας της Βάδης.
* Γουλιέλμος (1792 - 1859), Πρίγκιπας της Βάδης.
* Φρειδερίκος Αλέξανδρος (10 - 18 Ιουνίου 1793).
* Αμαλία (1795 - 1869), παντρεύτηκε τον Κάρολο Έγκον Β΄ του Φύρστενμπεργκ. Κόρη τους ήταν η:
** Παυλίνα Βιλελμίνη, είχε κόρη την:
*** Μαργαρίτα (1865 - 1940), παντρεύτηκε τον Γουλιέλμο των Χόεντσολλερν, Κόμη του Χόεναου (γιο του Αλβέρτου της Πρωσίας).
* Μαξιμιλιανός (1796 - 1882), Πρίγκιπας της Βάδης.

## Πρόγονοι

## Παραπομπές


## Πηγές
* Helen P. Liebel, "Enlightened bureaucracy versus enlightened despotism in Baden, 1750-1792." Transactions of the American Philosophical Society 55.5 (1965): 1-132.

Κατηγορία:Οίκος του Τσέρινγκεν
Κάρολος Λουδοβίκος της Βάδης

Ο **Κάρολος Λουδοβίκος** (γερμ. *Karl Ludwig von Baden*, 14 Φεβρουαρίου 1755 - 16 Δεκεμβρίου 1801) του Οίκου του Τσέρινγκεν ήταν διάδοχος της Βάδης.

## Βιογραφία
Ήταν το πρώτο παιδί και ο πρωτότοκος γιος του Καρόλου Φρειδερίκου της Βάδης και της Καρολίνας Λουίζας, κόρης του Λουδοβίκου Η΄ της Έσσης-Ντάρμστατ.

Το 1801 απεβίωσε στο Άρμπογκα της Σουηδίας σε ηλικία 46 ετών. Ο μόνος επιβιώσας γιος του έγινε μέγας δούκας της Βάδης.

## Οικογένεια
Νυμφεύτηκε το 1775 την Αμαλία, κόρη του Λουδοβίκου Θ΄ της Έσσης-Ντάρμστατ, και είχε οκτώ τέκνα:
* Αικατερίνη *Αμαλία Χριστίνα* Λουίζα (1776 - 1823).
* Καρολίνα (1776 - 1841), δίδυμη της Αμαλίας, παντρεύτηκε το Μαξιμιλιανό Α΄ Ιωσήφ της Βαυαρίας.
* Λουίζα (1779 - 1826), παντρεύτηκε τον Αλέξανδρο Α΄ της Ρωσίας.
* Φρειδερίκη (1781 - 1826), παντρεύτηκε το Γουσταύο Δ΄ Αδόλφο της Σουηδίας.
* Μαρία (1782 - 1808), παντρεύτηκε το Φρειδερίκο Γουλιέλμο του Μπράουνσβαϊγκ-Βόλφενμπυττελ.
* Κάρολος Φρειδερίκος (1784 - 1785).
* Κάρολος Β΄ (1786 - 1818), Μέγας Δούκας της Βάδης.
* Βιλελμίνη (1788 - 1836), παντρεύτηκε τον εξάδελφό της, Λουδοβίκο Β΄ της Έσσης.

## Πρόγονοι

## Πηγές
* Schulze, Hermann. Die Hausgesetze der regierenden deutschen Fürstenhäuser, vol. 1. Jena, 1862, pages 165-69.

## Παραπομπές


Κατηγορία:Οίκος του Τσέρινγκεν
Γουλιέλμος της Βάδης (1792-1859)

O **Γουλιέλμος** (γερμ. *Wilhelm*, 8 Απριλίου 1792 - 11 Οκτωβρίου 1859) από τον Οίκο του Τσέρινγκεν ήταν πρίγκιπας της Βάδης.

## Βιογραφία
Ο *Γουλιέλμος Λουδοβίκος Αύγουστος* ήταν το δεύτερο παιδί και ο δεύτερος του Καρόλου Φρειδερίκου της Βάδης και της Λουίζας Καρολίνας φον Χόχμπεργκ, κόρης του αντισυνταγματάρχη Λούντβιχ Χάινριχ Φίλιπ Γκάγιερ, Βαρόνου φον Γκάγιερσμπεργκ. Ο γάμος ήταν μοργανατικός.

Το 1859 απεβίωσε στην Καρλσρούη σε ηλικία 67 ετών.

## Οικογένεια
Νυμφεύτηκε το 1830 την Ελισάβετ Αλεξανδρινή, κόρη του Λουδοβίκου της Βυρτεμβέργης, και είχε τέσσερα τέκνα:
* Βιλελμίνη Παυλίνα *Ερριέττα* Αμαλία Λουίζα (1833 - 1834).
* Σοφία (1834 - 1904), παντρεύτηκε το Βλαδίμηρο του Λίππε.
* Παυλίνα Σοφία *Ελισάβετ* Μαρία (1835 - 1891).
* Λεοπολδίνη (1837 - 1903), παντρεύτηκε τον Χέρμαν του Χόενλοε-Λάνγκενμπουργκ.

## Πρόγονοι

## Πηγές
* *L'Allemagne Dynastique, Tome VI: Bade-Mecklembourg*. p. 253.
## Παραπομπές


Κατηγορία:Οίκος του Τσέρινγκεν
Λουδοβίκος Α΄ της Βάδης

Ο **Λουδοβίκος Α΄** (γερμ. *Ludwig I*, 9 Φεβρουαρίου 1763 - 30 Μαρτίου 1830) από τον Οίκο του Τσέρινγκεν ήταν μέγας δούκας της Βάδης (1818-1830).

## Βιογραφία
Ήταν το δεύτερο (επιζήσαν) παιδί και ο δευτερότοκος (επιζήσας) γιος του Καρόλου Φρειδερίκου της Βάδης και της Καρολίνας Λουίζας, κόρης του Λουδοβίκου Η΄ της Έσσης-Ντάρμστατ. Μετά το θάνατο της μητέρας του, ο πατέρας του παντρεύτηκε μοργανατικά την Λουίζα Καρολίνα του Χόχμπεργκ και απέκτησε πέντε παιδιά.

Το 1830 απεβίωσε στην Καρλσρούη σε ηλικία 67 ετών. Ήταν άγαμος και τον διαδέχθηκε ο νεότερος αδελφός του, Λεοπόλδος, πρώτος γιος από τον δεύτερο γάμο του πατέρα του. Επειδή οι απόγονοι του γάμου αυτού δεν είχαν δικαίωμα διαδοχής, ο νόμος του Οίκου τροποποιήθηκε, ώστε να έχουν δικαίωμα διαδοχής. Διαφορετικά θα έπρεπε να γίνει διάδοχος η Καρολίνα (κόρη του πρωτότοκου αδελφού του, Καρόλου Λουδοβίκου) με τον σύζυγό της, Μαξιμιλιανό Α΄ Ιωσήφ της Βαυαρίας.

## Πρόγονοι

## Πηγές
* Helen P. Liebel, "Enlightened bureaucracy versus enlightened despotism in Baden, 1750-1792." *Transactions of the American Philosophical Society* 55.5 (1965): 1-132.


Κατηγορία:Οίκος του Τσέρινγκεν
Κάρολος Β΄ της Βάδης

Ο **Κάρολος** (γερμ. *Karl*, 8 Ιουλίου 1786 - 8 Δεκεμβρίου 1818) του Οίκου του Τσέρινγκεν ήταν μέγας δούκας της Βάδης (1811-1818).

## Βιογραφία
Ο *Κάρολος Λουδοβίκος Φρειδερίκος* ήταν το έβδομο παιδί και ο δεύτερο (μόνος επιζήσας) γιος του Καρόλου Λουδοβίκου της Βάδης και της Αμαλίας, κόρης του Λουδοβίκου Θ΄ της Έσσης-Ντάρμστατ.

Το 1818 απεβίωσε στην Καρλσρούη σε ηλικία 32 ετών. Δεν είχε άρρενες απογόνους και τον διαδέχθηκε ο θείος του, Λουδοβίκος Α΄.

## Οικογένεια
Νυμφεύτηκε το 1806 τη Στεφανία, κόρη του Κλωντ ντε Μπωαρναί. Ο Κλωντ ήταν εξάδελφος του Αλεξάντρ ντε Μπωαρναί, πρώτου συζύγου της Ιωσηφίνας Τασέρ ντε Λα Παζρί. Η Ιωσηφίνα και ο δεύτερος σύζυγός της, Ναπολέων Βοναπάρτης, είχαν υιοθετήσει την Στεφανία. Ο Κάρολος είχε πέντε τέκνα: 
* Λουίζα (1811 - 1854), παντρεύτηκε τον εξάδελφό της, Γουσταύο των Βάσα, Πρίγκιπα της Σουηδίας.
* γιος (29 Σεπτεμβρίου - 16 Οκτωβρίου 1812).
* Ιωσηφίνα (1813 - 1900), παντρεύτηκε τον Κάρολο Αντώνιο του Χοεντσόλλερν-Ζίγκμαρινγκεν. 
* Αλέξανδρος (1 - 8 Μαΐου 1816).
* Μαρία Αμαλία (1817 - 1888), παντρεύτηκε τον Ουίλλιαμ Χάμιλτον, 11ο Δούκα του Χάμιλτον.

Έχει υποστηριχθεί ότι το έκθετο Κάσπαρ Χάουζερ (1812 - 1833), ήταν γιος του.

## Πρόγονοι

## Πηγές
* von Weech, Friedrich. "Karl Ludwig Friedrich". *Allgemeine Deutsche Biographie* (in German). p. Onlinefassung. Retrieved 25 July 2010.

## Παραπομπές σε πηγές


Κατηγορία:Οίκος του Τσέρινγκεν
Λουδοβίκος Β΄ της Βάδης

O **Λουδοβίκος Β΄** (γερμ. *Ludwig II*, 15 Αυγούστου 1824 - 22 Ιανουαρίου 1858) από τον Οίκο του Τσέρινγκεν ήταν μέγας δούκας της Βάδης (1852 - 1858).

## Βιογραφία
Ήταν ο πρωτότοκος γιος του Λεοπόλδου της Βάδης και της Σοφίας, κόρης του Γουσταύου Δ΄ Αδόλφου της Σουηδίας.

Υπέφερε από διανοητική ασθένεια. Το 1858 απεβίωσε στην Καρσλρούη σε ηλικία 34 ετών. Ήταν άγαμος και τον διαδέχθηκε ο νεότερος αδελφός του Φρειδερίκος Α΄, που ήταν συγκυβερνήτης του και, από το 1856, μέγας δούκας της Βάδης.

## Πρόγονοι

## Παραπομπές


## Πηγές
* L'Allemagne Dynastique, Tome VI : Bade-Mecklembourg. p. 253.

## Εξωτερικοί σύνδεσμοι
* 

Κατηγορία:Οίκος του Τσέρινγκεν
Γουλιέλμος της Βάδης (1829-1897)

Ο **Γουλιέλμος** (γερμ. *Wilhelm*, 18 Δεκεμβρίου 1829 - 27 Απριλίου 1897) από τον Οίκο του Τσέρινγκεν ήταν πρίγκιπας του Μπάντεν.

## Βιογραφία
Ο *Λουδοβίκος Γουλιέλμος Αύγουστος* ήταν ο τρίτος γιος του Λεοπόλδου του Μπάντεν και της Σοφίας των Σ.Χ.Γκόττορπ, κόρης του Γουσταύου Δ΄ Αδόλφου της Σουηδίας.

Το 1897 απεβίωσε στην Καρλσρούη σε ηλικία 68 ετών.

## Οικογένεια
Νυμφεύτηκε το 1863 τη Μαρία Μαξιμιλιάνοβνα των Μπωαρναί, κόρη του Μαξιμιλιανού του Λόιχτενμπεργκ, και είχε τέκνα:
* Μαρία (1865 - 1939), παντρεύτηκε τον Φρειδερίκο Β΄ του Άνχαλτ.
* Μαξιμιλιανός (1867 - 1929), Πρίγκιπας του Μπάντεν.

## Πρόγονοι

## Πηγές
* Poten, Bernhard von (1897), Allgemeine Deutsche Biographie, Band 42: Wilhelm (Prinz von Baden), Leipzig: Duncker & Humblot, pp. 701–703, archived

## Παραπομπές


Κατηγορία:Οίκος του Τσέρινγκεν
Φρειδερίκος Β΄ της Βάδης

Ο **Φρειδερίκος Β΄** (γερμ. *Friedrich II*, 9 Ιουλίου 1857 - 9 Αυγούστου 1928) από τον Οίκο του Τσέρινγκεν ήταν μέγας δούκας (1907 - 18) και μετά τιτουλάριος μέγας δούκας (1918 - 28) της Βάδης.

## Βιογραφία
Ο *Φρειδερίκος Γουλιέλμος Λουδοβίκος Λεοπόλδος Αύγουστος* ήταν το πρώτο παιδί και ο πρωτότοκος γιος του Φρειδερίκου Α΄ της Βάδης και της Λουίζας των Χόεντσολλερν, κόρης του Γουλιέλμου Α΄ της Γερμανίας.

Το 1928 απεβίωσε στην Καρλσρούη σε ηλικία 71 ετών. Ήταν άτεκνος και τον διαδέχθηκε ο εξάδελφός του, Μαξιμιλιανός.

## Οικογένεια
Νυμφεύτηκε το 1885 τη Χίλντα του Νάσσαου, κόρη του Αδόλφου του Λουξεμβούργου· δεν απέκτησαν τέκνα.

## Πρόγονοι

## Παραπομπές


## Πηγές
* Frederick II, Grand Duke of Baden in *Stadtwiki Karlsruhe*

Κατηγορία:Οίκος του Τσέρινγκεν
Μαξιμιλιανός της Βάδης

Με το όνομα **Μαξιμιλιανός του Μπάντεν** αναφέρονται οι εξής τιτουλάριοι μεγάλοι δούκες του Μπάντεν:

* Μαξιμιλιανός της Βάδης (1867-1929)
* Μαξιμιλιανός της Βάδης (1933-2022), εγγονός του προηγουμένου

Κατηγορία:Γερμανοί ευγενείς
Μαξιμιλιανός της Βάδης (1867-1929)

Ο **Μαξιμιλιανός** (γερμ. *Maximilian*, 10 Ιουλίου 1867 - 6 Νοεμβρίου 1929) από τον Οίκο του Τσέρινγκεν ήταν πρίγκιπας, μετά τιτουλάριος μέγας δούκας («μαργράβος») της Βάδης (1928-1929). Έγινε καγκελάριος και πρωθυπουργός της Πρωσίας (1918).

## Βιογραφία
Ο *Μαξιμιλιανός Αλέξανδρος Φρειδερίκος Γουλιέλμος* ήταν το δεύτερο παιδί και ο μόνος γιος του Γουλιέλμου της Βάδης και της Μαρίας Μαξιμιλιάνοβνας των Μπωαρναί, κόρης του Μαξιμιλιανού του Λόιχτενμπεργκ.

Το 1900 νυμφεύτηκε την Μαρία Λουίζα των Γουέλφων-Αννοβέρου, κόρη του Ερνέστου Αυγούστου Β΄ του Αννοβέρου, και είχε τέκνα:
* Μαρία Αλεξάνδρα (1902 - 1944), παντρεύτηκε τον Βόλφγκανκ της Έσσης.
* Βερθόλδος (1906 - 1963), τιτουλάριος Μέγας Δούκας («μάργραβος») της Βάδης. Νυμφεύτηκε τη Θεοδώρα, κόρη του Ανδρέα της Ελλάδας.

## Πρόγονοι

## Πηγές
* "Biografie Prinz Max von Baden (German)". *Deutsches Historisches Museum*. Archived from the original on 2 July 2014. Retrieved 22 July 2013.

## Παραπομπές


Κατηγορία:Οίκος του Τσέρινγκεν
Κατηγορία:Καγκελάριοι της Γερμανίας
Φόλκερ Σλέντορφ

Ο **Φόλκερ Σλέντορφ** (*Volker Schlöndorff*, 31 Μαρτίου 1939) είναι Γερμανός σκηνοθέτης, σεναριογράφος και παραγωγός.

## Βιογραφία
Γεννήθηκε στο Βίζμπαντεν και σπούδασε πολιτική επιστήμη στη Σορβόννη και στη συνέχεια στη Σχολή Κινηματογράφου IDHEC. Από το 1971 ως το 1991 ήταν νυμφευμένος με τη σκηνοθέτιδα Μαργκαρέτε φον Τρότα, με την οποία είχαν συνεργαστεί και επαγγελματικά.

Έχει δηλώσει ότι υποστηρίζει την Άνγκελα Μέρκελ, την οποία γνωρίζει προσωπικά. Παλαιότερα υποστήριζε το SPD.
## Καριέρα
Πριν γυρίσει τις δικές του ταινίες, ήταν βοηθός σκηνοθέτη σε άλλες, όπως το *[[Πέρυσι στο Μάριενμπαντ]]* του Αλέν Ρενέ.

Ο Σλέντορφ είναι ένας από τους εκπροσώπους του Νέου Γερμανικού Κινηματογράφου. Το 1975 δημιούργησε μαζί με τη φον Τρότα την ταινία *[[Η χαμένη τιμή της Καταρίνα Μπλουμ (ταινία)|Η χαμένη τιμή της Καταρίνα Μπλουμ]]*, η οποία γνώρισε επιτυχία.

Έγινε ευρέως γνωστός το 1979 με την ταινία *[[Το Ταμπούρλο|Το ταμπούρλο]]*, που βασίστηκε στο βιβλίο του Γκύντερ Γκρας *[[Το τενεκεδένιο ταμπούρλο]]* και βραβεύτηκε με τον Χρυσό Φοίνικα και το Όσκαρ Καλύτερης Ξενόγλωσσης Ταινίας.

Το 1991 ήταν επικεφαλής της επιτροπής του Φεστιβάλ Κινηματογράφου του Βερολίνου.

## Παραπομπές


Κατηγορία:Γερμανοί σεναριογράφοι
Κατηγορία:Γερμανοί παραγωγοί ταινιών
Κατηγορία:Σκηνοθέτες ταινιών βραβευμένες με Όσκαρ Καλύτερης Ξενόγλωσσης Ταινίας
Κατηγορία:Γερμανοί σκηνοθέτες κινηματογράφου
Μαξιμιλιανός της Βάδης (1933-2022)

Ο **Μαξιμιλιανός**, γερμ. Maximilian (3 Ιουλίου 1933- 29 Δεκεμβρίου 2022) από τον Οίκο του Τσέρινγκεν ήταν τιτουλάριος μέγας δούκας ("μαργράβος") του Μπάντεν και επικεφαλής του Οίκου.

## Βιογραφία
Ήταν ο πρωτότοκος γιος του Μπέρτολτ τιτουλάριου μεγάλου δούκα του Μπάντεν και της Θεοδώρας πριγκίπισσας της Ελλάδας, κόρης του Ανδρέα πρίγκιπα της Ελλάδας.

Απεβίωσε στις 29 Δεκεμβρίου 2022 σε ηλικία 89 ετών

## Οικογένεια
Νυμφεύτηκε το 1966 τη Βαλερία των Αψβούργων-Λωρραίνης, κόρη του Ουμβέρτου-Σαλβαδόρ αρχιδούκα της Αυστρίας-Τοσκάνης και είχε τέκνα:
* Μαρία-Λουίζα γενν. 1969, παντρεύτηκε τον Ζεντάτσου-Ρίτσαρντ Μπέικερ διδάσκαλο του Σότο Ζεν.
* Βερνάρδος γενν. 1970, τιτουλάριος διάδοχος του Μπάντεν.
* Λεοπόλδος γενν. 1971.
* Μιχαήλ γενν. 1976, νυμφεύτηκε την Χριστίνα Χένε.

## Πρόγονοι

## Πηγές
* "Heads of the Post-Napoleonic German Ruling Families & their Wives and Heirs Apparent". Theodore's Royalty & Monarchy Site.
## Παραπομπές


Κατηγορία:Οίκος του Τσέρινγκεν
Φρειδερίκος του Μπάντεν-Ντούρλαχ

Ο **Φρειδερίκος**, γερμ. Friedrich (7 Οκτωβρίου 1703 - 26 Μαρτίου 1732) από τον Οίκο του Τσέρινγκεν ήταν διάδοχος του Μπάντεν-Ντούρλαχ.

## Βιογραφία
Ήταν ο μόνος (επιζήσας) γιος του Καρόλου Γ΄ Γουλιέλμου μαργράβου του Μπάντεν-Ντούρλαχ και της Μαγδαληνής-Βιλελμίνης, κόρης του Γουλιέλμου-Λουδοβίκου της Βυρτεμβέργης.

Το 1732 απεβίωσε σε ηλικία 29 ετών. Ο πρωτότοκος γιος του Κάρολος-Φρειδερίκος έγινε μάργραβος, μετά εκλέκτορας και έπειτα μέγας δούκας του Μπάντεν.

## Οικογένεια
Νυμφεύτηκε το 1727 την Αμαλία των Νάσσαου-Ντιτς, κόρη του Ιωάννη-Γουλιέλμου-Φρίζο πρίγκιπα της Οράγγης και είχε τέκνα:
* Κάρολος-Φρειδερίκος 1728-1811, μέγας δούκας του Μπάντεν.
* Γουλιέλμος-Λουδοβίκος 1732-1788, πρίγκιπας του Μπάντεν.

## Πρόγονοι

## Πηγές
* Johann Christian Sachs: Introduction to the History of the Margraviate and the princely House of Baden, Karlsruhe, Germany 1764-1770, Volume 5, p. 67-159

## Αναφορές


Κατηγορία:Οίκος του Τσέρινγκεν
Γουλιέλμος της Βάδης

Με το όνομα **Γουλιέλμος της Βάδης** αναφέρονται οι παρακάτω πρίγκιπες της Βάδης:

* Γουλιέλμος της Βάδης (1829-1897)
* Γουλιέλμος της Βάδης (1792-1859), ανιψιός του προηγουμένου

Κατηγορία:Γερμανοί ευγενείς
Νήαρ Ηστ (αποσαφήνιση)

Η ονομασία **Νήαρ Ηστ** μπορεί να αναφέρεται σε ένα από τα παρακάτω:

* Στον όρο «Εγγύς Ανατολή» (Near East), ο οποίος χρησιμοποιούνταν μέχρι και τον Δεύτερο Παγκόσμιο Πόλεμο για να περιγράψει μία γεωγραφική περιοχή που περιλαμβάνει την Ανατολία, το Λεβάντε και τη Μεσοποταμία.

## Στην Αθήνα
* Στο «Κοινωφελές Ίδρυμα Εγγύς Ανατολής» (Near East Foundation - NEF), που ιδρύθηκε στη Νέα Υόρκη το 1915 και, μεταξύ άλλων, χρηματοδότησε και την κατασκευή του ομώνυμου «Δημοσίου Πρότυπου Παιδικού Γυμναστηρίου» στην Καισαριανή (γήπεδο Νήαρ Ηστ) και ίδρυσε το 1927 τον ομώνυμο αθλητικό σύλλογο.
* Στον αθλητικό σύλλογο Α.Ο. Νήαρ Ηστ Καισαριανής.
* Στην Νήαρ Ηστ (συνοικία), περιοχή της Καισαριανής.